潛江縣

潛江縣是中國舊縣名 ， 在湖北省孝感市西南 。 漢代竟陵縣 、 江陵縣二縣地 ； 唐代爲江陵縣地 ； 宋代始析置潛江縣 ， 屬荊湖北路江陵府 ， 縣東有潛水 ， 即禹貢荊州沱潛既道之潛水 ； 今名蘆洑河 ， 縣以此名 ， 故城在今治西北 ； 元代屬河南省中興路 ； 明代屬湖廣省承天府 ； 清代屬湖北省安陸府 。 民國初年 ， 安陸府廢 ， 直屬湖北省 。 民國三年 （ 1914年 ） 六月 ， 劃屬湖北省襄陽道 ， 國民政府成立 ， 廢道 ， 直屬湖北省政府 。 縣城瀕漢水支流永長河之間 ， 爲漢水沿岸要地 ， 商務以南門大街爲最盛 。 附近多名勝古蹟 。 出產向以菽 、 麥 、 米 、 粟 、 玉蜀黍等爲大宗 ； 棉花 、 絲 、 半夏 、 蓮子等出產 ， 亦頗有名 。 1988年 ， 撤縣建市 ， 是爲潛江市 。